Zweibrücken

Zweibrücken (Zweebrigge in palatinian; Deux-Ponts in frances, Bipontum in latin) l'è ona città de la Germania occidental cont ona popolazion de 34.109 abitant.
El sò nomm el voeur dì "duu poncc".
Geografia
Zweibrücken la se troeuva in del Land de la Renania-Palatinaa, al confin con la Francia (region de la Lorena) e la fa minga part d'on circondari.
L'è traversada del fiumm Schwarzbach (che 'l voeur dì "riaa negher").

Storia
El nomm de la città 'l vegn foeura per la primma voeulta in d'on document dataa intra l'ann 1174 e l'ann 1174 (in prinzipi l'eva ciamaa Zweinbrücken, del Todesch semi vegg zwein (sgimell) e brücke (Pont), Latin Geminus pons ‚Pont Sgimell‘)Carl Pöhlmann: Regesten der Grafen von Zweibrücken aus der Linie Zweibrücken, bearbeitet durch Anton Doll, Speyer 1962, S. 3, Nr. 5.
El loeugh, e 'l nomm medemm, del comun fann pensà a ona via sora on cors d'aqua. Ona veggia strada de la saa la traversava el Schwarzbach (Riaa Negher) proppi indovè al didincoeu gh'emm la strada prinzipal e la vegniva controllada de ona fortificazion de la Conteja de Saarbrücken. Paes e fortificazion gh'even tucc e duu l'istess nomm, "Zweinbrücke" per l'appunt. 
In del 1182 l'è staa faa sù el Contad de Zweibrücken, staccaa del Contad de Saarbrücken, sotta el domini de la diocesi de Metz.
Tra el 1295 e 'l 1333 el Contad l'è staa spartii in duu tocch, e poeu l'è partegnuu al Palatinaa.
Dopo la Primma Guerra Mondial l'è stada occupada di Frances (1918-1930).
Dopo la segonda inveci l'è stada on sitt militar american, gross 'me on terz de tutta la città. In del 1990, quand che i American s'hinn andaa via, gh'è staa di bei problema de disoccupazion.
Gemellagg
20px Boulogne-sur-mer, Francia.
20px Yorktown, Statt Unii.
20px Barrie, Canada.
20px Nyakizu, Ruanda.

Riferiment

Categoria:Cità de la Germania